
Parlamentul României

          SENAT                        CAMERA DEPUTATILOR

  Comisia pentru buget, finante                         Comisia pentru buget,

activitate bancara si piata de capital                        finante si banci

 Nr.XXII/770/25.10.2012                                     Nr.22/410/25.10.2012
BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege pentru aprobarea contului general anual de executie a bugetului asigurarilor sociale de stat pe anul 2010  si a contului general anual de executie a bugetului asigurarilor pentru somaj pe anul 2010 (L617/2011;  PL X 525/2011) Comisiile au analizat proiectul de lege, precum si Raportul public al Curtii de Conturi pe anul 2010.
Presedinte,                                       Presedinte,

Ovidiu Marian                           Eugen Nicolaescu
        SENAT                       CAMERA DEPUTATILOR

    Comisia pentru buget, finante                         Comisia pentru buget,

activitate bancara si piata de capital                        finante si banci

 Nr.XXII/770/25.10.2012                                     Nr. 22/410/25.10.2012
R A P O R T   C O M U N 

la

proiectul de lege pentru aprobarea contului general anual de executie a bugetului asigurarilor sociale de stat pe anul 2010 si 

a contului general anual de executie a

 bugetului asigurarilor pentru somaj pe anul 2010
Comisia pentru buget, finante, activitate bancara si piata de capital a Senatului si Comisia pentru buget, finante si banci a Camerei Deputatilor, prin adresele L617/2011 si PL X 525/2011 au fost sesizate pentru dezbateri in fond si intocmirea raportului comun la proiectul de lege pentru aprobarea contului general anual de executie a bugetului asigurarilor sociale de stat pe anul 2010 si a contului general anual de executie a bugetului asigurarilor pentru somaj pe anul 2010.

Contul general anual de executie a bugetului asigurarilor sociale de stat pe anul 2010 si contul general anual de executie a bugetului asigurarilor pentru somaj pe anul 2010 au fost intocmite in structura bugetului aprobat prin Legea bugetului asigurarilor sociale de stat nr.12/2010, asa cum  a fost modificata prin ordonantele de rectificare a bugetului. 

Comisiile au analizat proiectul de lege, precum si Raportul public pe anul 2010 al Curtii de Conturi, si au retinut urmatoarele:

I. Executia bugetului asigurarilor sociale de stat
Din executia bugetului asigurarilor sociale de stat pe anul 2010 a rezultat un excedent de 232,5 milioane lei, care reprezinta excedentul sistemului de asigurare pentru accidente de munca si boli profesionale. 
Veniturile incasate insumeaza 42.873,0 milioane lei, iar cheltuielile efectuate sunt in suma de  42.640,5 milioane lei.

La cheltuieli s-a inregistrat o economie  de 79,4 milioane lei, din care la sistemul public de pensii 77,6 milioane lei, iar la sistemul de asigurare pentru accidente de munca si boli profesionale 1,6 milioane lei.

 Veniturile totale au fost cu 124,4 milioane lei mai mici fata de prevederile bugetare definitive, din care la sistemul public de pensii s-a inregistrat o scadere a veniturilor cu 77,6 milioane lei, iar la sistemul de asigurare pentru accidente de munca si boli profesionale 46,8 milioane lei.

II. Executia bugetului asigurarilor pentru somaj

Din executia bugetului asigurarilor pentru somaj pe anul 2010 a rezultat un deficit de 2.501,6 milioane lei. 

La cheltuieli s-a inregistrat o economie  de 116,7 milioane lei, iar  veniturile au fost cu 32,4 milioane lei mai mici decat prevederile bugetare definitive. 
Veniturile bugetului asigurarilor pentru somaj incasate in anul 2010  sunt in suma de 1.320,4 milioane lei, iar cheltuielile realizate insumeaza 3.822,0 milioane lei.

Concluzii
 Auditul financiar asupra contului anual de executie a bugetului  asigurarilor sociale de stat pe anul 2010 efectuat de Curtea de Conturi s-a desfasurat la Casa Nationala de Pensii Publice (pana in decembrie 2010 denumirea a fost Casa Nationala de Pensii si Alte Drepturi de Asigurari Sociale) si la 21 case teritoriale de pensii.

Misiunea de audit financiar a contului de executie a bugetului asigurarilor pentru somaj s-a desfasurat la Agentia Nationala pentru Ocuparea Fortei de Munca (ANOFM) si la 21 de agentii judetene pentru ocuparea fortei de munca.
Principalele constatari rezultate in urma auditului financiar al Curtii de Conturi sunt, in principal, urmatoarele: 
- in anul 2010, veniturile realizate de CNPP au fost in suma de 31.657,3 milioane lei care au acoperit doar in proportie de 74,3% cheltuielile necesare pentru plata drepturilor de pensii si a altor cheltuieli ale sistemului public de pensii, diferenta de 10.954,8 fiind suportata de la bugetul de stat;
- atat la nivelul CNPP, ANOFM cat si la unitatile din subordinea acestora s-au constatat abateri si nereguli determinate de incalcarea legislatiei privind finantele publice,  a legislatiei specifice sistemului asigurarilor pentru somaj, a celei din domeniul fiscal, privind proprietatea publica, contabilitatea, salarizarea si achizitiile publice, ceea ce a condus la stabilirea de venituri suplimentare, prejudicii si abateri financiar contabile;
- din cuantificarea abaterilor constatate ca urmare a actiunilor de verificare a bugetului asigurarilor sociale de stat au rezultat venituri suplimentare: 25, 0 milioane lei; plati nelegale: 14,6 milioane lei; abateri financiar – contabile: 389,5 milioane lei;
- in urma verificarilor efectuate asupra bugetului asigurarilor pentru somaj au rezultat: venituri suplimentare:13,5 milioane lei; plati nelegale: 1,0 milion lei; abateri financiar – contabile:  152,9 milioane lei;
- opinia de audit exprimata de auditorii publici externi a fost o „opinie de audit adversa”, motivata de faptul ca situatiile financiare pe anul 2010 intocmite de CNPP, respectiv ANOFM, nu ofera o imagine fidela si reala sub toate aspectele semnificative ale activelor, pozitiei financiare, precum si a performantei financiare si a rezultatului patrimonial; aceste constatari au avut drept consecinta neemiterea certificatului de conformitate atat pentru contul anual de executie a bugetului  asigurarilor sociale de stat, cat si in cazul contului de executie a bugetului asigurarilor pentru somaj, pe anul 2010;
Proiectul de lege a primit avize favorabile de la:  
· Consiliul Legislativ (aviz nr.738 /30.06.2011); 

· Consiliul economic si social (aviz nr.2797/30.06.2011);  

· Comisia pentru munca, familie si protectie sociala a Senatului si Comisia pentru munca si protectie sociala a Camerei Deputatilor (aviz comun/13.12.2011).

Mentionam ca potrivit Deciziei Curtii de Conturi a Romaniei, in urma raportului de audit financiar asupra contului de executie a bugetului asigurarilor pentru somaj, anexa 6/04 – Sinteza sumelor alocate pentru institutii publice finantate partial din venituri proprii pe anul 2010 a fost corectata si transmisa comisiilor de specialitate prin scrisoarea SG nr.677/13.06.2012.

In urma dezbaterilor, Comisiile au hotarat, cu majoritate de voturi, sa adopte raport de admitere a proiectului de lege, in forma prezentata de Guver

Avand in vedere cele de mai sus, Comisia pentru buget, finante, activitate bancara si piata de capital a Senatului si Comisia pentru buget, finante si banci a Camerei Deputatilor supun Parlamentului pentru dezbatere si adoptare raportul de admitere si proiectul de lege.

Proiectul de lege face parte din categoria legilor ordinare si urmeaza a fi adoptat potrivit prevederilor articolului 76 alin.(2) din Constitutia Romaniei, republicata.  

Presedinte,                                                                     Presedinte,

        Ovidiu Marian                                                            Eugen Nicolaescu 

